
ముంబై, మే 4: ఎమన్ అహ్మద్(37) గుర్తుందా..? ప్రపంచంలోనే అత్యంత బరువైన మహిళగా అందరి దృష్టినీ ఆకర్షించిన ఈమె... ముంబైలోని సైఫీ ఆస్పత్రి నుంచి డిశ్చార్జి అయింది. ఆమెకు అబుదాబిలో తదుపరి వైద్యం అందిస్తారు. ఈజిప్టు దేశస్థురాలైన ఈమె... అధిక బరువుకు చికిత్స నిమిత్తం ఫిబ్రవరిలో ముంబై వచ్చింది. 498 కేజీల బరువున్న ఎమన్ను అప్పట్లో ప్రత్యేక కార్గో విమానంలో తీసుకురావడం ఓ సంచలనం! మూడు నెలలు ముంబైలో చికిత్స తీసుకొన్న ఆమెను గురువారం ‘గ్రీన్ చానల్’ ఏర్పాటు చేసి ఛత్రపతి శివాజీ అంతర్జాతీయ ఎయిర్పోర్టుకు తరలించారు. అక్కడి నుంచి యూఏఈకి ప్రత్యేక ఎయిర్ అంబులెన్స్ ఏర్పాటు చేశారు. ఎమన్ డిశ్చార్జి విషయం తెలిసి... ఆస్పత్రి వద్దకు భారీగా మీడియా ప్రతినిధులు చేరుకోవడంతో ఆమె మళ్లీ వార్తల్లో నిలిచింది. మూడు నెలల్లో ఈమె 328 కేజీల బరువు తగ్గింది.

mumbai, mee 4: eman ahmad(37) gurtunda..? prapanchamlone atyanta baruvaina mahilagaa andari drushtinee aakarshinchina eeme... mumbailooni siffey aaspatri nunchi discharji ayindi. aameku abudabilo tadupari vaidyam andistaaru. eejiptu deshasthuraalaina eeme... adhika baruvuku chikitsa nimittam fibravarilo mumbai vachindi. 498 kejeela baruvunna emannu appatlo pratyeka cargo vimaanamlo teesukuraavadam oo sanchalanam! moodu nelalu mumbailo chikitsa teesukonna aamenu guruvaram ‘green chanal’ erpaatu chesi chhatrapati shivaji antarjaatiiya airportuku taralinchaaru. akkadi nunchi uaeeki pratyeka air ambulens erpaatu chesaru. eman discharji vishayam telisi... aaspatri vaddaku bhariga media pratinidhulu cherukovadamto aame malli vaartallo nilichindi. moodu nelallo eeme 328 kejeela baruvu taggindi.